
РЕПУБЛИКА СРБИЈА

КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА

Број: 612-00-02652/2013-04
14.11.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14), Комисија за акредитацију и проверу квалитета, на седници одржаној 14.11.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У БЕОГРАДУ-ФИЛОЗОФСКИ ФАКУЛТЕТ са седиштем у ЧИКА ЉУБИНOJ улици бр 18-20, у БЕОГРАДУ, ПИБ: 100050474, Матични број: 07003269,  испуњава прописане стандарде за акредитацију студијског програма ОАС4 - ФИЛОЗОФИЈА у оквиру поља друштвено-хуманистичких наука и то за 70 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ФИЛОЗОФСКИ ФАКУЛТЕТса седиштем у ЧИКА ЉУБИНОЈ улици бр 18-20, у БЕОГРАДУ, је дана 23.12.2013.године поднела захтев за акредитацију студијског програма ОАС4 - ФИЛОЗОФИЈА у оквиру поља друштвено-хуманистичких наука под бројем 612-00-02652/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТА У БЕОГРАДУ-ФИЛОЗОФСКОГ ФАКУЛТЕТА и предлог одлуке, достављени су Комисији за акредитацију и проверу квалитета.
Студијски програм Основних академских студија Филозофијa припада Образовно-научном пољу друштвено-хуманистичких наука и области филозофских наука и у складу је са законом и листом области коју је утврдио Национални савет. Предложено звање дипломирани филозоф у складу је са Листом звања НСВО. Дужина студија од четири године (8 семестара) је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 240. Планирани број студената који ће се уписати на овај студијски програм је 70.

Установа је приложила одлуку о усвајању студијског програма коју је донелo Наставно-научно веће Филозофског факултета дана 27.06.2013.године, и одлуку Сената Универзитета у Београду од 16.октобра 2013.године.
Програм је предвиђен за извођење на српском језику.
Основни квантитативни подаци о програму су:

1. Назив дипломе: Дипломирани филозоф
2. Да ли је у складу са листом НСВО: ДА
3. Број наставника на студијском програму= 32

      Број наставника са пуним радним временом=  30
            Број наставника са непуним радним временом=  2



Број наставника ангажованих по уговору=  0

4. Број сарадника на студијском програму= 6

5. Број сарадника са пуним радним временом=  6

Број сарадника са непуним радним временом=  0

Број сарадника ангажованих по уговору=  0

6. Трајање програма =   8 семестaра (4 годинe)
7. Број ЕСПБ бодова =  240

8. Број студената који се уписује на прву годину= 70
9. Укупан број студената на свим годинама=  280
10. Просечан број часова активне наставе недељно по години= I- (22+22)/2=22, II- (25.81+25.81)/2=25.81, III- (20+20)/2=20, IV- (20+11.83)/2=15.91,
	10.00 + 12.00 +  0.00( +  0.00) = 22.00, 30.00

	12.00 + 10.00 +  0.00( +  0.00) = 22.00, 30.00

	13.90 + 11.90 +  0.00( +  0.00) = 25.81, 30.00

	13.90 + 11.90 +  0.00( +  0.00) = 25.81, 30.00

	10.00 + 10.00 +  0.00( +  0.00) = 20.00, 30.00

	10.00 + 10.00 +  0.00( +  0.00) = 20.00, 30.00

	11.88 +  7.88 +  0.24( +  0.00) = 20.00, 27.00

	 7.74 +  3.91 +  0.17( +  0.00) = 11.83, 33.00


11.     11.18 +  9.70 +  0.05( +  0.00) = 20.93, 30.00

12. Просечан број часова предавања недељно по години= I- (10+12)/2=11, II- (13.90+13.90)/2=13.90, III- (10+10)/2=10, IV- (11.88+7.74)/2=9.81

13. Проценти предмета по категоријама - АО=25.05, ТМ=21.47, НС=19.48, СA=34.00.

14.  Проценат изборности на програму =  30.00%

15. Просечно оптерећење наставника на програму= 2,61 (просечно оптерећење у Установи: 5.94)
16. Просечно оптерећење сарадника на програму= 11,11 (просечно оптерећење у Установи: 10.20)
17. Проценат наставе коју држе наставници са пуним радним временом =  96.20
18. Број библиотечких јединица релевантних за студијски програм =  дат је линк.
Студијски програм Основних академских студија Филозофијa (240 ЕСПБ) формиран је у складу са принципима дефинисаним Законом о високом образовању Републике Србије као и Болоњском декларацијом, садржи све законом предвиђене елементе и има предвиђени број ЕСПБ бодова. Подаци о студијском програму налазе се на сајту установе (www.f.bg.ac.rs ). 

Сврха студијског програма Основних академских студија Филозофијa је јасно и недвосмислено формулисана и у складу је са основним задацима и  циљевима установе. Сврха студијског програма je научно, стручно и методско оспособљавање филозофа, како за рад у институцијама образовног система (средњим школама), тако и за рад у другим областима у којима је важна или неопходна саветодавна и управљачка функција - институцијама науке, културе, издаваштва и медија. 

.
Студијски програм Основних академских студија Филозофијa има јасно дефинисане циљеве. Циљеви програма укључују постизање адекватних компетенција и овладавање специфичним вештинама које су неопходне за рад дипломираног филозофа.  

Савладавањем  студијског програма  студент  стиче  опште  и  предметно-специфичне способности које омогућавају квалитетно обављање стручне и професионалне делатности. Студенти ће по завршетку основних студија стећи темељно знање из историје филозофије, логике, методологије, епистемологије, етике и естетике. Широко познавање историје филозофије даје образовање највишег квалитета, али то знање ће бити додатно појачано логичко-методолошким делом курикулума што ће свршеним студентима основних студија омогућити лако сналажење у разним областима филозофије науке. Трећи део курикулума су теорије вредности (етика, естетика, филозофија политике и права, итд.) које ће омогућити сналажење у разним областима живота у којима се захтева добра вредносна оријентација. ОАС филозофије омогућавају наставак мастер студија на многим хуманистичким дисциплинама.
Структура курикулума студијског програма Основних академских студија Филозофијa (240 ЕСПБ) обухвата распоред предмета по семестрима, фонд часова и број ЕСПБ. Kурикулум је структуиран тако да студент током осам семестара похађа наставу из следећих обавезних научно-стручних предмета (Историја филозофије 1а, Историја филозофије 1б, Логика, Историја филозофије 2а, Историја филозофије 2б, Историја филозофије 3а, Историја филозофије 3б, Историја филозофије 4а, Историја филозофије 4б), теоријско-методолошких предмета (Увод у филозофију и критичко мишљење, Теорија сазнања 1, Теорија сазнања 2, Општа методологија 1, Општа методологија 2. У студијски програм основних академских студија филозофије укључени су и академско-општеобразовни предмети груписани на три изборне позиције: Страни језик 1, Страни језик 2 и Изборни нефилозофски предмет у трајању по два семестра. Студијски програм у сваком семестру предвиђа опредељивање студената за један изборни предмет из категорије стручно-апликативних предмета.  
У књизи предмета је опис предмета са називом, типом предмета,  семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методима извођења наставе, начином провере знања и оцењивања.  

Студијски програм је усклађен са савременим светским токовима и стањем струке у пољу друштвено-хуманистичких и упоредив је са сличним програмима на иностраним високошколским установама, а посебно у оквиру европског образовног простора. Установа је документовала усклађеност са студијским програмима на следећим факултетима/универзитетима: Кембриџ, Падова, Барселона, Рединг.  Наведене су и доступне web адресе програма са са којима је програм усклађен и усаглашен. 

Студијски програм Основних академских студија Филозофијa усаглашен је са другим програмима који се изводе на Универзитету у Београду, Филозофском факултету. 

Универзитет у Београду, Филозофски факултет, уписује 70 студента на студијски програм Основних академских студија Филозофијa, што је у складу са  просторним и кадровским могућностима Установе. Упис у прву годину основних академских студија врши се на основу конкурса који садржи: број студената за сваки студијски програм, услове уписа, мерила за утврђивање редоследа кандидата, поступак спровођења конкурса, начин и рокове за подношење жалби на утврђени редослед као и висину школарине коју плаћају самофинансирајући студенти. Кандидати који конкуришу за упис полажу пријемни испит. Садржај и начин полагања пријемног испита утврђује декан, на предлог одељења. Врста знања и начин провере знања на пријемном испиту одговарају природи и карактеру студијских програма  и објављују се у конкурсу. На свим одељењима се полаже Тест опште информисаности који садржи питања из разних области људског знања. Осим тога, студенти полажу и писмени тест знања из одговарајуће области. На прву годину студија може се уписати лице које  има средње образовање у четворогодишњем трајању. Редослед кандидата за упис на прву годину основних студија утврђује се на основу општег успеха постигнутог у средњем образовању и резултата на пријемном испиту. Право уписа на студије стиче кандидат који је на ранг листи рангиран у оквиру утврђеног броја студената. 
Полагањем сваког испита студенти стичу одређени број ЕСПБ, а број ЕСПБ утврђен је за сваки предмет према јединственој методологији. Успешност савладавања одређеног предмета прати се током наставе. Сваки предмет из студијског програма има јасан и јавно објављен начин стицања поена у оквиру предиспитних активности, као и на испиту. Код свих предмета вредновање рада студента одговара стандарду по коме студент може да стекне укупно 100 поена и то 30-70 поена на предиспитним обавезама и 30-70 поена на испиту. 
Универзитет у БЕОГРАДУ, Филозофски факултет, ангажује 226 наставника, од тога 208 у радном односу са пуним радним временом и 18 наставника са непуним радним временом. Електронски формулар садржи и имена 42 сарадника, од чега је 39 сарадника у радном односу са пуним радним временом и 3 сарадника са непуним радним временом (50%). Према Електронском формулару просечно оптерећење наставника у установи је 5,94, а сарадника 10,20 часова активне наставе недељно, што је у складу са прописаним стандардима. Наставници запослени са пуним радним временом у Установи држе 94,82 % наставе. Научне квалификације наставног особља одговарају образовно научном пољу и нивоу њиховог задужења.

На студијском програму ОСНОВНЕ АКАДЕМСКЕ СТУДИЈЕ ФИЛОЗОФИЈА ангажовано је 32 наставника, од тога 30 наставника са пуним радним временом у Установи (100%) и 2 наставника са мање од 100% радног времена, као и 6 сарадника, сви ангажовани са пуним радним временом у Установи. Оптерећење наставника на овом студијском програму је 2.61 часова недељно, а сарадника 11.11 часова недељно. Наставници запослени са пуним радним временом у Установи држе 96.20% наставе.
Факултет располаже сопственом зградом површине 18938,98 m2. С обзиром на то да на све студијске програме који су у поступку акредитације Факултет планира упис 3810 студента, то износи 4.97  m2 по студенту, што одговара стандарду за извођење наставе у једној или две смене. Факултет располаже амфитеатром, учионицама, комјутерском лабораторијом, библиотекама, читаоницама и другим простором потребним за реализацију студијског програма. Факултет поседује и одговарајућу техничку опрему: графоскопе, компјутере, видео-пројекторе, штампаче итд. Све учионице опремљене су компјутерима и LCD пројекторима. Студентима су на располагању и рачунарске учионице, са могућношћу коришћења интернет мреже. Обезбеђена је сва потребна техничка опрема за савремено извођене наставе. Библиотека располаже богатим фондом библиотечких јединица, који обухвата литературу предвиђену програмима студијских предмета. За сваки предмет постоји довољан број примерака уџбеничке и друге литературе. На факултету је развијена рачунaрска мрежа која омогућава наставницима, сарадницима и студентима коришћење доступних електорнских база података, међународних часописа и друге релевантне литературе. Установа је обезбедила одговарајући радни простор за наставнике и сараднике.
Универзитет у Београду, Филозофски факултет, има Стратегију обезбеђења квалитета која представља дугорочну оријентацију у остваривању свих образовних стручних и других активности. На Факултету је формирана Комисија за праћење квалитета из реда наставника, сарадника, ненаставног особља и студената, чији рад је регулисан одређеним документима. Комисију чини 14 чланова, од којих су 2 члана из реда студената. Постоје механизми за спровођење стратегије обезбеђивања квалитета. Процена квалитета се спроводи континуирано, кроз анкетирање о раду Факултета, квалитету студијског програма и наставног процеса. Резултати анкетирања су полазна основа за планирање и предузимање корективних мера.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-ФИЛОЗОФСКИ ФАКУЛТЕТ за студијски програм ОАС4 - ФИЛОЗОФИЈА у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

УВЕРЕЊЕ
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ-ФИЛОЗОФСКИ ФАКУЛТЕТ са седиштем у ЧИКА ЉУБИНОЈ улици у 18-20 у БЕОГРАДУ, ПИБ: 100050474, Матични број: 07003269, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25,101/12-I-26, 13/14), за акредитацију студијског програма ОАС4 - ФИЛОЗОФИЈА у оквиру поља друштвено-хуманистичких наука и то за 70 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

